68 



Men i den naturlige Somnambulisme kan denne Sjælens 

 intensive Virksomhed være endnu betydeligere, eller den 

 forekommer os idetmindste saa, fordi den knyttes til Hand- 

 linger, som efter vor daglige Erfaring kun synes at stemme 

 lidet med Søvnens Natur. En italiensk Læge, Pizzi, 

 fortæller saaledes" om sin Neveu, der var Søvngænger, 

 at han en Dag forgjæves havde søgt at gjenkalde sig et 

 Sted hos en Forfatter; men næste Nat, i et Anfald af 

 Søvngængeri, ikke blot erindrede han Stedet, men citerede 

 Bind og Pagina, hvor det fandtes. 



Men foruden Drømmene og den naturlige Somnam- 

 bulisme maa vi ogsaa henvende vor Opmærksomhed paa 

 en sygelig Tilstand, som vi kalde Extasen, en Tilstand, 

 som de høieste magnetiske Grader frembyde stor Over- 

 eensstemmelse med. Extasen forklarer Pathologien som 

 en Tilstand, i hvilken Individet, fuldstændigt optaget af 

 en herskende Tanke , forbliver ubevægeligt og fremmed 

 for Alt, hvad der foregaaer omkring det (Grisolle). 

 Saaledes er Archimedes extatisk, naar han, fordybet i 

 Løsningen af et mathematisk Problem, ikke mærker, at 

 Byen bliver stormet, og Sokrates er extatisk, naar en 

 Tanke har grebet ham i den Grad, at han i 24 Timer 

 bliver staaende ubevægelig paa samme Sted, udsat for 

 Solens brændende Straaler og for Nattens kjølige Luft. 

 Men Extasen fremtræder ikke altid ganske paa denne 

 Maade. Skjøndt den Extatiske, saalænge Anfaldet varer, 

 er uimodtagelig eller dog kun lidet modtagelig for ydre 

 Paavirkninger, forholder han sig dog ikke aUid taus, og 

 gjennem hans Tale fremlyser den forhøiede Sjælsvirksomhed. 

 Extasen er en sjelden Sygdom, men dog have vi ad- 

 skillige Iagttagelser angaaende den, og undertiden optræder 

 den epidemisk, udbredende sig ved ufrivillig Efterligning; 



